Basa Jawa Étanan tah dhialèk Jawa Étanan (cara baku: Jawa Wétanan) iku salah siji tekok telung dhialèk gedhé basa Jawa sing dituturna ndhuk mèh sakindengé tlatah Jawa Étan mbarèk sawenèh tlatah Jawa Tengah brang lor-étan. Dhialèk Jawa Étanan brang lor watesé sampèk tlatah Jawa Tengah, déné brang kidul gak nyrambahi kabèh tlatah kidul Jawa Étan. Paling kulon, dhialèk Jawa Étanan dituturna sampèk Pathi mbarèk Grobogan. Paling étan, dhialèk Jawa Étanan dituturna sampèk Banyuwangi, sing sebagéané nganggo basa Using. Dhialèk iki dumadi tekok pirang-pirang subdhialèk koyok: Blora, Pathi, Bajanegara, Gresik, Surabaya, Malang, lsp.